b"\n_START_ARTICLE_\nHalalang lokal sa Maynila, 2010\n_START_SECTION_\nPunong-lungsod at pangalawang punong-lungsod\n_START_PARAGRAPH_\nInihayag ng kasalukuyang punong-lungsod, Alfredo Lim, at pangalawang punong-lungsod Isko Moreno ang kanilang kandidatura sa pagka-punong lungsod noong kaarawan ni Moreno sa Rizal Memorial Coliseum noong Oktubre 25, na pinangunahan ni German Moreno (walang relasyon kay Isko), kilalang kaalyado ni Lim at tagatangkilik ni Isko. Sa kabila ng pagiging suportado ng Asenso Manile\xc3\xb1o party, magiging kasama ni Lim si Moreno._NEWLINE_Inaasahang tatakbo ang dating punong-lungsod na may nagtapos ng tatlong termino at ang kasalukuyang kalihim ng Kagawaran ng Kapaligiran at Likas na Yaman Lito Atienza para muling makaupo sa pwesto. Si Atienza, na napapabalitang makikipag-alyansa kay Kongresman Amado Bagatsing bilang kanyang pangalawang punong lungsod, ay nagsilbi bilang punong-lungsod nmula 1998 hanggang 2007. Nagsilbing kasama si Atienza ni Lim nang nagsilbi si Lim bilang punong-lungsod mula 1992 hanggang 1998. Kumalas si Bagatsing ng partidong Asenso Manile\xc3\xb1o at sumali sa hanay ni Atienza. Samantala, susuportahan ni Lim ang pambansang kandidato ng Partido Liberal nina Benigno Aquino III at Mar Roxas, habang hawak pa rin niya ang kanyang Kapayapaan, Kaunlaran at Katarungan na pamantayan; susuportahan naman ni Moreno ang hanay Nacionalista Party na pinangungunahan ni Manuel Villar._NEWLINE_Matapos ang pahayag ng tambalang Lim-Moreno, inihayag ang dating hepe ng Pambansang Pulisya ng Pilipinas Avelino Razon na napili niya si Moreno bilang katambal. Nauna nang inihayag ni Razon ang kanyang kandidatura noong Agosto 9 sa Ninoy Aquino Stadium sa ilalim ng We Are the Reason Movement. Matapos ang pahayag ni Moreno na tatakbo siya sa ilalim ni Lim, hindi bababa sa anim na konsehal ang tumiwalag sa Asenso Manile\xc3\xb1o at sumapi sa panig ni Razon. Sa kalauna'y naging bisitang kandidato si Moreno sa hanay ni Razon, bilang pangalawang punong-lungsod nito._NEWLINE_Ang pangunahing usapin sa darating na kampanya ay ang pananatili ng imbakan ng langis sa Pandacan. Suportado nina Lim at Moreno ang pananatili nito samantalang suportado nina Atienza at Bagatsing ang pag-alis ng mga ito.\n_START_SECTION_\nKinalabasan\n_START_PARAGRAPH_\nAng makakakuha ng pinakamaraming boto para sa punong-lungsod at pangalawang punong-lungsod ang mananalo; Ibinoboto sila ng hiwalay kaya maaaring galing sila sa magkaibang partido.\n_START_SECTION_\nCongressional elections\n_START_PARAGRAPH_\nMaghahalal ang bawat isa sa anim na Distritong Pambatas ng Lungsod ng Maynila ng isang kinatawan sa Kapulungan ng mga Kinatawan. Ang kandidatong makakakuha ng pinakamaraming boto ang siyang mananalo.\n_START_SECTION_\nKonsehal\n_START_PARAGRAPH_\nBawat isa sa anim na distrito ng Maynila ay maghahalal ng anim na konsehal sa Sangguniang Lungsod. Ang anim na may pinakamataas na bilang ng boto sa bawat distrito ang magsisilbi bilang konsehal ng kani-kanilang mga distrito."